A do të joshë rajonet e tjera që të shpallin pavarësinë vendimi i gjykatës për Kosovën
Mendimi i analistëve mbi efektet që mund të ketë në botë vendimi i Gjykatës Ndërkombëtare të Drejtësisë
Gjykata e Kombeve të Bashkura në Hagë ka vendosur se deklarimi i pavarësisë së Kosovës nga Serbia ishte në bazë të ligjit. Ministri i Jashtëm i Kosovës Skender Hyseni foli për shtypin menjëherë pas opinionin të gjykatës. Përsa i takon Serbisë, tha kryediplomati Vuk Jeremiç, vendimi i gjykatës nuk do të ndryshojë pozicion e vendit të tij. Ian Bancroft është bashkthemelues i TransConflict, një organizatë humanitare që punon në Ballkanin perëndimor. Duke folur nga Beogradi, ai thotë se vendimi i dhënë nga Gjykata Ndërkombëtare është i rëndësishëm. Rreth 70 vende përfshi Shtetet e Bashkuara, Japoninë, Gjermaninë, Francën dhe Mbretërinë e Bashkuar e kanë njohur pavarësinë e Kosovës. Por sikurse thotë Kurt Volker, ish ambasadori i Shteteve të Bashkuara në NATO, një shtet i rëndësishëm që ende kundërshton pavarësinë e Kosovës është Rusia. Shumë ekspertë, përfshi zotin Ian Bancroft, besojnë se vendimi nga Gjykata Ndërkombëtare e Drejtësisë dërgon një mesazh në mbarë botën. Por ish ambasadori Kurt Volker shpreh një pikëpamje tjetër. Ekspertët thonë se vendimi i Gjykatës Ndërkombëtare të Drejtësisë tani do ti kalohet Asamblesë së Përgjithshme të Kombeve të Bashkuara ku pritet të zhvillohet një debat mbi Kosovën shtatorin tjetër.